România și alți aliați se angajează să doneze sisteme Patriot Ucrainei. Zelenski: ”Nu așteptați până în noiembrie pentru a ne ajuta!”
Președintele român Klaus Iohannis a fost semnatarul unei declarații comune privind întărirea apărării aeriene a Ucrainei, alături de omologii săi american Joe Biden, și ucrainean, Volodimir Zelenski, și premierii olandez, Dick Schoof, italian, Giorgia Meloni, și german, Olaf Scholz, informează un comunicat al Casei Albe, difuzat marți seara. Președintele Joe Biden a anunțat și el în discursul său susținut cu prilejul ceremoniei care a marcat împlinirea a 75 de ani de NATO că SUA și aliații lor vor trimite noi sisteme Patriot Ucrainei, despre care și-a exprimat convingerea că va câștiga războiul cu Rusia.